text: جعل سازی اس حد تک بڑھ گئی ہے کہ اس کا اثر عالمگیر سطح پر پڑنے لگا ہے۔ جعل سازی سے ایک طرف جہاں برانڈ ویلیو، مینوفیکچرر اور صنعتی پیداواروں کے مالکان کی شہرت اور نیک نامی متاثر ہورہی ہے وہیں دوسری طرف اس کے نتائج سماجی اور اقتصادی شعبوں میں بھی سامنے آرہے ہیں جس کی وجہ سے ٹیکس اور محصولات کے خسارے کی شکل میں زبردست مالی نقصان ہورہا ہے۔ اس کی وجہ سے ٹیکس اور محصولات وغیرہ سے جو رقوم حاصل ہوسکتی تھی وہ غیر قانونی سرگرمیوں کی طرف منتقل ہورہی ہیں۔ جعلی مصنوعات کا اثر صارفین کی صحت وسلامتی پر بھی پڑتا ہے۔